|  |  |  |  |  |  |  |  |
| --- | --- | --- | --- | --- | --- | --- | --- |
| |  | | --- | |  | | **Република Србија** | | **МИНИСТАРСТВО ГРАЂЕВИНАРСТВА,** | | **САОБРАЋАЈА И ИНФРАСТРУКТУРЕ** | | Број: 404-02-79/7/2016-02 | | Датум: 11.08.2016. године | | Немањина 22-26, Београд | |
|  |
|  |
|  |
|  |
|  |

**ПРЕДМЕТ:** Појашњење конкурсне документације за отворени поступак јавне набавкерадова на реконструкцији и доградњи постројења за пречишћавање воде за пиће „Петар Антонијевић“ на Церовића брду, на територији града Ужица, редни број 15/2016

**Предмет јавне набавке:** радови на реконструкцији и доградњи постројења за пречишћавање воде за пиће „Петар Антонијевић“ на Церовића брду, на територији града Ужица. **Назив и ознака из општег речника:** 45252120 - 5 – радови на изградњи постројења за прераду воде; 45252126 - 7 – радови на изградњи постројења за прераду пијаће воде.

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следећи одговор, на питање:

**Питање број 1:**

Да ли ћете, као доказ кадровског капацитета, за одговорне извођаче радова који нису запослени код понуђача прихватити уговор о делу?

**Одговор на питање број 1:**

Наручилац је на страни 20. Конкурсне документације, у оквиру кадровског капацитета, (Услов 4.), предвидео да се као докази о радном статусу за носиоце лиценци који нису запослени код понуђача, прилаже уговор - фотокопија уговора о обављању привремених и повремених послова чији је предмет ова јавна набавка. Имајући у виду наведено, односно да је јасно прописан доказ за носиоце лиценци који нису запослени код понуђача, неоспорно произилази да уговор о делу није прописан Конкурсном документацијом као доказ за испуњење овог услова, те се неће прихватати за доказивање овог услова.